
	[bookmark: _Hlk234847195]Nr. GND/IEK/2026/10



[bookmark: _Hlk108520122][bookmark: _Hlk128574878]Gulbenes novada pašvaldības grantu programmas
“UZŅĒMĪGI Gulbenes novadā” konkursa nolikums


I. Vispārīgie jautājumi 
1. Nolikums nosaka kārtību, kādā piešķir grantu Gulbenes novada pašvaldības īstenotās grantu programmas “UZŅĒMĪGI Gulbenes novadā” (turpmāk – Konkurss) ietvaros.
2. Konkursa mērķis – veicināt uzņēmējdarbības  attīstību Gulbenes novadā, atbalstot jaunu uzņēmumu veidošanu un esošo attīstību, sekmējot jaunu produktu un pakalpojumu attīstību un veicinot jaunu darba vietu radīšanu. Konkursa uzdevums ir sniegt finansiālu atbalstu komersantiem un saimnieciskās darbības veicējiem, līdzfinansējot uzņēmējdarbības uzsākšanas un attīstības projektus Gulbenes novadā, radot jaunas darba vietas. 
3. Konkursu rīko Gulbenes novada pašvaldība (turpmāk – Pašvaldība), juridiskā adrese:         Ābeļu iela 2, Gulbene, Gulbenes novads, LV-4401, tālr.64497710, 64473230, e-pasts: dome@gulbene.lv.
4. Konkursa nolikumā lietotie termini:
4.1. grants - Pašvaldības piešķirts finansējums;
4.2. granta pretendents – Latvijā reģistrēta juridiska persona vai fiziska persona, kas reģistrējusies kā saimnieciskās darbības veicēja vai kas granta piešķiršanas gadījumā reģistrēsies kā saimnieciskās darbības veicēja, vai komersants, kas atbilst šī nolikuma prasībām un ir iesniedzis Projekta pieteikumu Konkursā;
4.3. granta saņēmējs - Konkursa uzvarētājs, kas atbilst visām šajā nolikumā izvirzītajām prasībām un noslēdzis ar Pašvaldību līgumu par finansiālā atbalsta saņemšanu;
4.4. atbalstāmās izmaksas –  izdevumi, kas finansējami Konkursa ietvaros (saskaņā ar nolikuma 17.punktu);
4.5. neatbalstāmās izmaksas – izdevumi, kas nav finansējami Konkursa ietvaros (saskaņā ar nolikuma 18.punktu);
4.6. de minimis atbalsts – Komercdarbības atbalsts granta veidā Konkursa uzvarētājam tiks sniegts saskaņā ar Komisijas Regulu 2023/2831  par Līguma par Eiropas Savienības darbību 107. un 108.panta piemērošanu de minimis atbalstam (turpmāk – Regula);
4.7. eksperts – nozares speciālists ar atbilstošu kvalifikāciju;
4.8. Komisija - Konkursa komisija, kas vērtē Projektu pieteikumus un prezentācijas, sniedz savu vērtējumu un pieņem lēmumu par granta piešķiršanu granta pretendentiem, kā arī izskata visus jautājumus, kas skar granta saņēmējus, ar kuriem ir spēkā esošs līgums Konkursa vai iepriekšējo gadu grantu konkursu ietvaros;
4.9. Konkursa uzvarētājs – granta pretendents, kas pēc Konkursa komisijas lēmuma ir tiesīgs slēgt līgumu ar Pašvaldību un saņemt grantu;
4.10. Līdzfinansējums – granta saņēmēja rīcībā esoši uzrādāmi finanšu līdzekļi, kas tiks ieguldīti Projekta idejas realizācijā;
4.11. Projekts – granta pretendenta pieteikumā norādīts, konkrētā laikā un telpā, ar noteiktiem resursiem uz konkrētu rezultātu un mērķi vērsts pasākumu kopums.
4.12. Uzraudzības periods – divi pilni finanšu gadi pēc granta pieteikumā un projektā norādīto aktivitāšu īstenošanas.
4.13. [bookmark: _Hlk236639513]Finanšu gads - ir 12 mēnešu periods, par kuru uzņēmums kārto grāmatvedību un sagatavo gada pārskatu.
5. Kopējais Konkursam pieejamais finansēšanas apjoms tiek noteikts atbilstoši Gulbenes novada apstiprinātajam kārtējā gada budžetam.  
6. Granta apguves termiņš 12 (divpadsmit) mēneši no līguma par finansiāla atbalsta saņemšanu  noslēgšanas.
7. Granta pretendentam nav ierobežojumu piedalīties arī citās komercdarbības veicināšanas programmās un saņemt visa veida atbalstu no citiem avotiem. Nolikuma ietvaros piešķirto de minimis atbalstu attiecībā uz vienām un tām pašām attiecināmajām izmaksām nedrīkst kumulēt ar komercdarbības atbalstu citu atbalsta programmu vai ad-hoc atbalsta projekta ietvaros, tai skaitā citu de minimis atbalstu, neatkarīgi no finansējuma avota.
8. Piešķirot de minimis atbalstu,  Pašvaldība pārbauda, vai plānotais de minimis atbalsts kopā ar iepriekšējos trīs gados, skaitot no atbalsta piešķiršanas dienas, piešķirto de minimis atbalstu viena vienota uzņēmuma līmenī nepārsniedz Komisijas regulas Nr.2023/2831 3.panta 2.punktā noteikto maksimālo de minimis atbalsta apmēru. Viens vienots uzņēmums ir uzņēmums, kas atbilst Komisijas regulas Nr.2023/2831 2.panta 2.punktā noteiktajiem.[footnoteRef:1] [1:  De minimis atbalsta uzskaites un piešķiršanas kārtība, pieejams: https://likumi.lv/ta/id/303512-emde-minimisemnbspatbalsta-uzskaites-un-pieskirsanas-kartiba] 

[bookmark: _Hlk120631631]
II. Konkursa izsludināšana
9. Pašvaldība paziņojumu par Konkursa izsludināšanu publicē Pašvaldības tīmekļvietnē www.gulbene.lv, pašvaldības informatīvajā izdevumā “Gulbenes Novada Ziņas” un citos Pašvaldības informatīvajos kanālos.
10. Paziņojumā norāda šādu informāciju:
10.1. Konkursa rīkotājs;
10.2. Konkursa nosaukums;
10.3. Konkursa pieteikumu iesniegšanas vieta;
10.4. Konkursa pieteikumu iesniegšanas termiņš;
10.5. Kontaktinformācija jautājumu un neskaidrību gadījumā;
10.6. informācija par to, kur iespējams iepazīties ar Konkursa nolikumu.
11. Ar Konkursa nolikumu var iepazīties:
11.1. Elektroniski, to lejupielādējot pašvaldības tīmekļvietnē www.gulbene.lv; 
11.2. Pašvaldībā: Ābeļu ielā 2, Gulbenē, Gulbenes novadā, LV-4401, Gulbenes novada valsts un pašvaldības vienotajā klientu apkalpošanas centrā (VPVKAC), 1.stāvā darba dienās – no pirmdienas līdz ceturtdienai no plkst.8.00 līdz plkst.17.00, piektdienās no plkst.8.00 līdz plkst.16.00.
12. Konsultācijas par Konkursu un tā norisi var saņemt pie Gulbenes novada pašvaldības pārstāvja Ozolu ielā 2A, Gulbenē, Gulbenes novadā, LV-4401 darba dienās - no pirmdienas līdz ceturtdienai no plkst.8.00 līdz plkst.12.15 un no plkst.13.00 līdz plkst.17.00, piektdienās no plkst.8.00 līdz plkst.12.00 un no plkst.13.00 līdz plkst.16.00, iepriekš saskaņojot apmeklējuma laiku pa tālr. 27843383, 64473230.

III. Pretendentam noteiktās prasības
13. Konkursa pieteikumu var iesniegt :
13.1. fiziska persona, kura:
13.1.1. ir sasniegusi 18 gadu vecumu;
13.1.2. apņemas ne vēlāk kā 30 (trīsdesmit) dienu laikā no Konkursa komisijas lēmuma pieņemšanas dienas par granta piešķiršanu dibināt un reģistrēt uzņēmumu Komercreģistrā vai reģistrēt saimniecisko darbību Valsts ieņēmumu dienestā ar juridisko adresi Gulbenes novada administratīvajā teritorijā un noslēgt līgumu ar Gulbenes novada pašvaldību par finansiālā atbalsta (granta) piešķiršanu.
13.2. Saimnieciskās darbības veicējs, kas saimniecisko darbību reģistrējis Valsts ieņēmumu dienestā un veic to Gulbenes novada administratīvajā teritorijā, un tā gada apgrozījums pēdējos 3 (trīs) gados nepārsniedz 50000,00 EUR (piecdesmit tūkstoši euro 00 centi);
13.3. Komercreģistrā reģistrēts komersants, kas reģistrēts un faktiski veic komercdarbību:
  13.3.1.Gulbenes novada administratīvajā teritorijā, un tā gada apgrozījums pēdējos 3 (trīs) gados nepārsniedz  50000,00 EUR (piecdesmit tūkstoši euro 00 centi), un ja tiks pieņemts lēmums par granta piešķiršanu, apņemas turpināt Pašvaldības norādītajā termiņā komercdarbību veikt Gulbenes novada administratīvajā teritorijā;
13.3.2. ārpus Gulbenes novada administratīvās teritorijas, tā gada apgrozījums pēdējos 3 (trīs) gados nepārsniedz 50000,00 EUR (piecdesmit tūkstoši euro 00 centi), un kas apņemas reģistrēt un uzsākt komercdarbību Gulbenes novada administratīvajā teritorijā, ne vēlāk kā 30 (trīsdesmit) dienu laikā no Konkursa komisijas lēmuma pieņemšanas dienas par granta piešķiršanu.
14. Atbalstu nepiešķir:
14.1. De minimis atbalstu nepiešķir, ja pret atbalsta saņēmēju ir ierosināta tiesiskās aizsardzības procesa lieta, tiek īstenots tiesiskās aizsardzības process, tam ir pasludināts maksātnespējas process vai tas atbilst normatīvajos aktos noteiktajiem kritērijiem, lai tam pēc kreditora pieprasījuma piemērotu maksātnespējas procedūru;
14.2. granta pretendentam, kas piedalījies Pašvaldības organizētajos konkursos uzņēmējdarbības atbalstam un saņēmis finansiālu atbalstu kopsummā vismaz 10 000,00 EUR (desmit tūkstoši euro 00 centi) apmērā;
14.3. ja granta pretendenta komercdarbības nozare neatbilst de minimis atbalstam saskaņā ar Komisijas regulu Nr.2023/2831 (ievērojot  Regulas Nr.2023/2831 1.panta 1.punktā minētos nozaru un darbību ierobežojumus). Ja atbalsta pretendents vienlaikus darbojas vienā vai vairākās Komisijas regulā Nr.2023/2831 1.panta 1.punkta a), b), c) un d) apakšpunktā minētajās nozarēs, atbalstu drīkst piešķirt tikai tad, ja atbalsta pretendents nodrošina šo nozaru darbību vai uzskaites nodalīšanu, lai  saskaņā ar Regulas Nr.2023/2831 1.panta 2.punktu darbības izslēgtajās nozarēs negūst labumu no de minimis atbalsta, ko piešķir saskaņā ar šo nolikumu;
14.4. granta pretendentam, kas nav ievērojis vai ir pārkāpis kaut vienu šī nolikuma punktu;
14.5. granta pretendentam, kas Konkursa pieteikuma vērtēšanas gaitā ir centies iegūt konfidenciālu informāciju vai mēģinājis ietekmēt lēmumu pieņemšanas procesu;
14.6. granta pretendentam, kam Konkursa pieteikuma iesniegšanas dienā ir nodokļu un/vai citu valsts vai pašvaldības noteikto obligāto maksājumu parāds, kura kopsumma pārsniedz 150,00 EUR (viens simts piecdesmit euro 00 centi).
15. Vienam granta pretendentam finansiālā atbalstāmā summa (grants) piešķirama līdz 5000,00 EUR (pieci tūkstoši euro 00 centi).
16. Granta pretendents nodrošina līdzfinansējumu Projekta idejas īstenošanai vismaz 35% no pieteikumā norādītā granta finansējuma apjoma.
17. Konkursā atbalstāmās izmaksas:
17.1. inventāra, iekārtu iegāde, ar kuru palīdzību produkts tiks ražots, pārstrādāts, šķirots, celts, pārvietots (izņemot autotransportu), sagatavots uzglabāšanai, iepakots, uzglabāts vai arī tiks sniegts pakalpojums;
17.2. specifiskas datorprogrammatūras iegāde;
17.3. mācību izdevumi, ja izmaksas nepārsniedz 20% no projekta kopējām attiecināmām izmaksām un šādas apmācības nepieciešamas pakalpojuma sniegšanas vai ražošanas uzsākšanai;
17.4. pievienotās vērtības nodokļa izmaksa (turpmāk - PVN), ja to nav tiesību atskaitīt no valsts budžetā maksājamās nodokļa summas kā priekšnodokli normatīvajos aktos par pievienotās vērtības nodokli noteiktajā kārtībā. 
18. Konkursā netiek atbalstītas izmaksas:
18.1. kas radušās pirms līguma par finansiālā atbalsta saņemšanu ar Pašvaldību  noslēgšanas; 
18.2. standarta datorprogrammatūras iegādes izmaksas (MS Windows OS, Microsoft Office, Tildes Birojs, antivīrusa programmas, grāmatvedības programmas u.tml.);
18.3. nodokļu,  izņemot šī nolikuma 17.4.apakšpunktā minēto gadījumu, un aizņēmumu procentu maksājumi;
18.4. kas nav apstiprinātas Projekta pieteikumā un par kurām nav veikta cenu aptauja (ja tāda jāveic);
18.5. Projekta īstenošanai nepieciešamo izejvielu un/vai materiālu iegādei;
18.6. operācijām ar nekustamo īpašumu;
18.7. transportlīdzekļu iegādei;
18.8. telpu nomas maksa, kā arī citas ar telpu lietošanu saistītas izmaksas;
18.9. darbībai tabakas ražošanas jomā;
18.10. darbībai azartspēļu, starpniecības un finanšu apdrošināšanas jomā;
18.11. Konkursa pieteikuma sagatavošanas izmaksas;
18.12. darba samaksa;
18.13. mobilo telefonu iegādei.
19. Konkursa komisija nepiešķir grantu, ja no Konkursa pieteikuma izriet, ka iegādājamās vienības paredzēts izmantot personīgiem nolūkiem un/vai granta pretendenta līdzfinansējuma daļa attiecināmo izmaksu summai ir mazāka  par 35 % no piešķirtā granta.

IV. Konkursa pieteikuma noformējums 
20. Konkursa pieteikums ar tā pielikumiem jānoformē datorrakstā, valsts valodā. Konkursam jāiesniedz viens pieteikuma oriģināls, paredzot iespēju Projekta pieteikumu iesniegt ar drošu elektronisko parakstu atbilstoši Elektronisko dokumentu likumam.
20.1. elektroniski parakstītam pieteikumam jānodrošina rediģējami dokumentu faili, parakstot katru no pieteikuma pielikumiem kā atsevišķu dokumentu, nosūtot uz e-pasta adresi dome@gulbene.lv , tēmā norādot “PIETEIKUMS grantu konkursam “Uzņēmīgi Gulbenes novadā” .
21. Pieteikuma papildināšana vai labošana pēc tā iesniegšanas nav iespējama.
22. Konkursa pieteikums sastāv no:
22.1. [bookmark: _Hlk120873548]aizpildīta un parakstīta Konkursa pieteikuma (1.pielikums);
22.2. aizpildīta un parakstīta biznesa plāna (2.pielikums) un granta pieprasījuma (3.pielikums);
22.3. peļņas-zaudējumu aprēķina (4.pielikums, aizpildot vienu aprēķina metodi), naudas plūsmas aprēķina (5.pielikums), aizpildot detalizēti par pārskata gadu un turpmākajiem diviem gadiem;	
22.4. cenu aptaujas apkopojuma (9.pielikums) ar ne mazāk kā 3 (trīs) individuāliem vai interneta piedāvājumiem par pamatlīdzekļiem, kurus plānots iegādāties par grantu finansējumu un to vērtība ir virs 2000,00 EUR (divi tūkstoši euro 00 centi), paredzot iespēju komisijai izskatīt individuālus gadījumus;
22.5. uzskaites veidlapas par granta pretendentam piešķirto de minimis atbalstu (veidlapa jāaizpilda un jāiesniedz atbalsta saņēmēja Valsts ieņēmuma dienesta administrētajā elektroniskajā datu bāzē EDS. Pretendents Projekta pieteikumā norāda elektroniskajā de minimis atbalsta uzskaites sistēmā aizpildās veidlapas identifikācijas numuru vai pievieno dokumenta izdruku);
23. Pieteikumam iespējams pievienot arī citus šajā nolikumā neminētus pielikumus (fotogrāfijas, shēmas, fiziskus preču paraugus u.tml.). Grantu pretendents pieteikumam pievienotos pielikumus var saņemt atpakaļ    10 (desmit) darbdienu laikā pēc Konkursa rezultātu paziņošanas nolikuma 12.punktā norādītajā vietā un laikā.
24. Vērtēšanas tabulas (6. un 7.pielikums), kā arī apliecinājums (8.pielikums) pieteikumam nav jāpievieno, šiem dokumentiem ir informatīvs raksturs.
25. Iesniegtie pieteikumi granta pretendentiem netiek izsniegti atpakaļ (neattiecas uz fiziskiem preču paraugiem, ja tādi pievienoti un ja pieteikumā norādīts, ka granta pretendents vēlas tos saņemt atpakaļ).
26. Granta pretendents var iesniegt vairākus pieteikumus, bet tie nevar tikt apvienoti viena Projekta realizācijai.

V. Konkursa pieteikuma iesniegšana
27. [bookmark: _Hlk160539302]Konkursa pieteikumi iesniedzami elektroniski ar drošu elektronisko parakstu pievienojot , rediģējamus failus, nosūtot uz e-pasta adresi dome@gulbene.lv.
28. Konkursa pieteikumu iesniegšana un izskatīšana tiek paredzēta 4 (četras) reizes gadā.   Konkursa pieteikumu iesniegšanas termiņi:
28.1. no 2.janvāra līdz 30.aprīlim;
28.2. no 1.maija līdz 30.jūnijam;
28.3.   no 1.jūlija līdz 31.augustam;
28.4.   no 1.septembra līdz 14.novembrim.

VI. Konkursa pieteikumu vērtēšana un rezultātu pasludināšana
29. Projektu pieteikumus  vērtē divās kārtās:
29.1. pirmajā kārtā nosaka Konkursa pieteikumu atbilstību administratīvajiem vērtēšanas kritērijiem (6.pielikums). Pamatojoties uz Konkursa komisijas lēmumu, ja pieteikums kādā no kritērijiem saņem vērtējumu „Nē”, komisijas sekretārs informē pretendentu par neatbilstībām un aicina iesniegt dokumentus, precizējumus atbilstoši administratīvās vērtēšanas kritērijiem 2 (divu) dienu laikā no informācijas pieprasījuma, lai varētu virzīt pieteikumu uz Konkursa otro kārtu. Ja Komisijas noteiktajā termiņā trūkumi netiek novērsti, pieteikums netiek virzīts uz Konkursa otro kārtu. Precizētajiem pieteikumiem otrās kārtas vērtēšanā atbilstoši 7.pielikumam tiek samazināts kopējais vērtējums par 1 punktu katram sākotnēji piešķirtajam vērtējumam “Nē” administratīvo kritēriju vērtēšanas rezultātā. Pieteikums ar 5 (pieciem) vērtējumiem “Nē” tiek noraidīts bez iespējām veikt precizējumus un netiek virzīts uz Konkursa otro kārtu; 
29.2. otrajā kārtā vērtē Konkursa pieteikumu atbilstība kvalitatīvajiem vērtēšanas kritērijiem (7.pielikums). Vērtēšana notiek, izmantojot punktu metodi, un tiek vērtēti tikai pirmo kārtu izturējušie Konkursa pieteikumi. Konkursa pieteikuma vērtēšana tiek pārtraukta un Konkursa pieteikums tiek izslēgts no tālākas vērtēšanas, ja:
1) kvalitatīvā vērtēšanas kritērijā „Produkts/Pakalpojums” kopējais vērtējums ir 18 punkti vai mazāks;
2) kvalitatīvā vērtēšanas kritērijā „Finanšu stāvoklis” kopējais vērtējums ir  7 punkti vai mazāks.
30. Grantu konkursā vērtēšanas procesā var tikt piešķirti papildus no 1 līdz 5 punktiem, prioritāri atbalstot šādas komercdarbības idejas:
30.1. sociālās uzņēmējdarbības idejas, kas atbilst Sociālā uzņēmuma likuma prasībām un, piemēram, var sniegt būtisku ieguldījumu sociālās atstumtības riska grupu nodarbināšanā un iekļaušanā sabiedrībā, sociālo pakalpojumu sniegšanā, sociālo inovāciju radīšanā, kā arī       daudzās citās sabiedrībai būtiskās jomās;
30.2. dažādo kultūras, tūrisma piedāvājumu Gulbenes novadā;
30.3. zinātnē un inovācijās balstītu ideju komercializēšana.
31. Pirms lēmuma par granta piešķiršanas pieņemšanu, Komisija uzaicina granta pretendentu klātienē vai attālināti prezentēt Konkursa pieteikumā iekļauto Projekta ideju.  Prezentācijas laiks ~ 15 (piecpadsmit) minūtes.
32. Vērtēšana notiek Konkursa komisijas sēdēs.
33. Katrs konkursa komisijas loceklis veic individuālu Konkursā saņemto pieteikumu vērtēšanu, saskaņā ar nolikumā noteiktajiem vērtēšanas kritērijiem.
34. Konkursa komisijas sekretārs apkopo komisijas locekļu individuālos vērtējumus un aprēķina vidējo skaitu katram pieteikumam.
35. Vienādi iegūto punktu gadījumā par uzvarētāju vietu kārtību lemj Konkursa  komisija balsojot.
36. Konkursa vērtēšanas komisija lēmumu par Konkursa pirmās kārtas rezultātiem pieņem ne vēlāk kā 30 (trīsdesmit) dienu laikā pēc Konkursa pieteikumu iesniegšanas termiņa beigām. Konkursa komisija lēmumu par Konkursa otrās kārtas rezultātiem paziņo ne vēlāk kā 30 (trīsdesmit) dienu laikā pēc pieteikuma prezentācijas. Komisija lēmumu pieņem par pieteikuma  atbalstīšanu, daļēju atbalstīšanu, noraidīšanu vai novirzīšanu konsultatīvā atbalsta sniegšanai.
37. Konkursa komisijas lēmums par Konkursa rezultātiem tiek rakstiski paziņots visiem granta pretendentiem. 
38. Pašvaldībai ir tiesības pirms līguma par finansiāla atbalsta saņemšanu noslēgšanas
38.1. pieprasīt no granta pretendenta papildus skaidrojumu par Konkursa pieteikumā ietverto    informāciju. Ja granta pretendents Konkursa komisijas noteiktajā termiņā neiesniedz papildus skaidrojumus, komisija ir tiesīga samazināt Konkursa pieteikumā norādītās attiecināmo izmaksu pozīcijas, par kurām nav sniegts skaidrojums.

VII. Granta pretendenta tiesības un pienākumi
39. Granta pretendents ir tiesīgs atsaukt Konkursa pieteikumu līdz līguma par finansiālā atbalsta saņemšanu parakstīšanai.
40. Granta pretendentam ir pienākums ievērot Konkursa nolikuma un tā pielikumu prasības.
41. Granta pretendents ir atbildīgs par Konkursa pieteikumā ietvertās informācijas patiesumu.

VIII. Granta piešķiršana
42. Komisija veic atbalsta pretendenta izvērtēšanu atbilstoši Regulas Nr.2023/2831 nosacījumiem uz atbalsta piešķiršanas brīdi un de minimis atbalsts ir uzskatāms par piešķirtu ar brīdi, kad ar Konkursa uzvarētāju tiek parakstīts līgums par finansiālā atbalsta saņemšanu.
43. De minimis atbalstu šī nolikuma ietvaros piešķir uz 3 (trīs) gadiem no līguma par finansiālā atbalsta saņemšanu noslēgšanas.
44. De minimis atbalstu nolikuma ietvaros piešķir Regulas Nr.2023/2831 spēkā esamības periodā, t.i., līdz 2031.gada 30.jūnijam.
45. Pirms līguma par finansiālā atbalsta saņemšanu noslēgšanas granta saņēmējs Konkursa komisijas norādītajā termiņā iesniedz Pašvaldībai nepieciešamo informāciju un dokumentus līguma noslēgšanai, tai skaitā dokumentus, kas apliecina saimnieciskās darbības veikšanas tiesisko statusu, tai skaitā reģistrāciju komercreģistrā kā komersantam, reģistrāciju Valsts ieņēmumu dienestā kā saimnieciskās darbības veicējam vai citu normatīvajos aktos noteiktajā kārtībā reģistrētu saimnieciskās darbības formu. 
46. Ja granta saņēmējs Pašvaldības norādītajā termiņā nepieciešamo informāciju neiesniedz, līgums netiek noslēgts, un Konkursa komisijas lēmums par granta piešķiršanu automātiski zaudē spēku, un grants netiek izmaksāts.
47. Granta saņēmējam paredzēto granta summu nosaka, pamatojoties uz Konkursa pieteikumā iekļauto informāciju, bet nepārsniedzot nolikuma 15.punktā norādīto summu.
48. Pašvaldība ar Konkursa komisijas lēmumu piešķirto grantu pārskaita granta saņēmējam 10 (desmit) darbdienu laikā no brīža, kad tas iesniedz Pašvaldībā atskaiti (nolikuma 10. pielikums), kam pievienoti piegādātāju un/vai pakalpojumu sniedzēju rēķini, tajā skaitā avansa (priekšapmaksas) rēķini, kā arī rēķins par granta izmaksu.
49. Pašvaldība patur tiesības neizmaksāt grantu, ja granta saņēmējs:
49.1. jebkādā veidā ir maldinājis Pašvaldību attiecībā uz granta piešķiršanu;
49.2. līdz noteiktā termiņa beigām nav iesniedzis visus pieprasītos dokumentus, informāciju;
49.3. nav ievērojis šajā nolikumā noteiktos noteikumus. 
50. Pašvaldībai ir tiesības pieprasīt atmaksāt izmaksāto grantu, ja granta saņēmējs:
50.1. nav iesniedzis izdevumus apliecinošos dokumentus;
50.2. nav iesniedzis atskaiti līgumā par finansiāla atbalsta saņemšanu noteiktajā termiņā vai              iesniedzis to neatbilstošā formā;
50.3. tam piešķirto grantu bez iepriekšējas saskaņošanas izlietojis citu mērķu sasniegšanai,            kā norādīts līgumā par finansiāla atbalsta saņemšanu;
50.4. [bookmark: _Hlk125534027]piešķirto grantu lietojis personīgā labuma gūšanai, nevis komercdarbības uzsākšanai, attīstībai;
50.5. 12 (divpadsmit) mēnešu laikā no līguma par finansiāla atbalsta saņemšanu noslēgšanas nav apguvis piešķirto grantu;
50.6. komercdarbības vai saimnieciskās darbības īstenošanu veic ārpus Gulbenes novada administratīvās teritorijas;
50.7. 2 (divu) gadu uzraudzības periodā nav izpildījis līgumā par finansiālā atbalsta saņemšanu noteiktos sasniedzamos rezultatīvos rādītājus.
51. Iestājoties kādam no šī nolikuma 50.punktā minētajiem gadījumiem, 30 (trīsdesmit) darbdienu laikā pēc Pašvaldības pieprasījuma vēstules saņemšanas granta saņēmējs atmaksā saņemto grantu       Pašvaldības norādītajā kontā. 
52. Pašvaldība uzglabā visus ar de minimis atbalsta piešķiršanu saistītos datus 10 (desmit) gadus, sākot no dienas, kad saskaņā ar šajā nolikumā noteikto piešķirts pēdējais de minimis atbalsts. De minimis atbalsta saņēmējs uzglabā visus ar de minimis atbalsta piešķiršanu saistītos datus 10 (desmit) gadus no de minimis atbalsta piešķiršanas dienas .
53. De minimis atbalsta piešķiršanu un uzskaiti, kas sniegta saskaņā ar Komisijas regulu Nr.2023/2831, veic, ievērojot MK noteikumus Nr.715 “De minimis atbalsta uzskaites un piešķiršanas kārtība”, kas ietver pienākumu Pašvaldībai pārbaudīt de minimis atbalsta uzskaites sistēmā sagatavoto pretendenta veidlapu un ne vēlāk kā nākamās darbdienas laikā pēc lēmuma par granta piešķiršanu pieņemšanas, reģistrēt de minimis sistēmā piešķirto atbalstu.
54. Granta saņēmējs iegādātos pamatlīdzekļus iekļauj komersanta vai saimnieciskās darbības veicēja grāmatvedības uzskaitē saskaņā ar normatīvo aktu prasībām, un tie paliek granta saņēmēja īpašumā Projekta īstenošanas vietā, nenododot tos valdījumā citām juridiskām vai fiziskām personām. Projektā veiktos ieguldījumus kā amortizējamos ilgtermiņa ieguldījumus granta saņēmējs iekļauj bilances aktīvu postenī “Ilgtermiņa ieguldījumi”.

IX. Kontroles mehānisms
55. [bookmark: _Hlk122083626]Pašvaldība 2 (divus) gadus no līguma par finansiālā atbalsta saņemšanu noslēgšanas brīža veic uzraudzību un pārbaudes granta saņēmēja norādītajā Projekta īstenošanas vietā, ne vēlāk kā 10 (desmit) dienas pirms plānotās Konkursa komisijas pārbaudes, informējot granta saņēmēju. Pārbaude tiek veikta, lai pārliecinātos par:
55.1. iegādāto materiālu vērtību atrašanos Projekta īstenošanas vietā;
55.2. iegādāto materiālu vērtību atbilstību Konkursa pieteikumā un līgumā par finansiālā atbalsta saņemšanu minētajam;
55.3. komercdarbības vai saimnieciskās darbības norisi. Granta saņēmējs Konkursa komisijai nodrošina  piekļuvi ar granta saņemšanu saistītiem dokumentiem, materiālām vērtībām un informācijai. 
56. Ja tiek pārkāpti Komisijas regulas Nr.2023/2831 nosacījumi, de minimis atbalsta saņēmējam ir pienākums atmaksāt Pašvaldībai šī nolikuma ietvaros saņemto nelikumīgo de minimis atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV. vai V. nodaļas nosacījumiem.

X. Konkursa komisijas darba organizācija
57. Konkursa komisiju izveido un apstiprina ar Pašvaldības priekšsēdētāja rīkojumu. Konkursa komisijai ir tiesības projektu pieteikumu vērtēšanas procesā piesaistīt attiecīgās nozares speciālistus.
58. Konkursa komisijas locekļi pirms iesniegto pieteikumu atvēršanas paraksta apliecinājumu par informācijas neizpaušanu trešajām personām un interešu konflikta neesamību (8.pielikums). 
59. Konkursa komisiju vada, tās darbu organizē un kontrolē Konkursa komisijas priekšsēdētājs.
60. Konkursa komisija visus lēmumus pieņem atklāti balsojot. Vienādu balsu skaita gadījumā izšķirošā ir Konkursa komisijas priekšsēdētāja balss.
61. Konkursa komisijas sēdes notiek pēc Konkursa vērtēšanas komisijas priekšsēdētāja, komisijas locekļu vai komisijas sekretāra ierosinājuma.
62. Konkursa komisijas kompetencē ietilpst:
62.1. iesniegto Konkursa pieteikumus vērtēšana;
62.2. lēmumu par Konkursa rezultātiem un līguma slēgšanas tiesību par finansiālā atbalsta piešķiršanu pieņemšana;
62.3. piešķirtā granta izlietojuma likumības pārbaude;
62.4. projekta īstenošanas uzraudzība;
62.5. lēmumu par Konkursu pieņemšana.

XI. Atskaites
63. Granta saņēmējiem, pirms granta izmaksas, ir pienākums iesniegt atskaiti (nolikuma 10.pielikums).
64. [bookmark: _Hlk236044271]Granta saņēmējiem 14 (četrpadsmit) mēnešu laikā pēc projekta aktivitāšu īstenošanas Konkursa komisijai jāprezentē Projekts tā īstenošanas vietā, iepriekš saskaņotā laikā. 
65. [bookmark: _Hlk121491218]Granta saņēmējiem uzraudzības periodā ir pienākums pēc katra noslēgtā finanšu gada līdz nākamā gada 30.jūnijam iesniegt gada atskaiti (nolikuma 11.pielikums), kurā iekļauta informācija par Konkursa pieteikumā noteikto Projekta rezultatīvo rādītāju sasniegšanu - veikto iedzīvotāju ienākumu nodokļa iemaksu apjoms 2 (divu) gadu uzraudzības periodā kopā veido 10% no saņemtā granta finansējuma apjoma, nosūtot uz e-pasta adresi dome@gulbene.lv  
66. 1 (viena) mēneša laikā pēc projekta aktivitāšu īstenošanas, ne retāk kā vienu reizi 6 (sešos) mēnešos (līdz 31.janvārim un 30.jūnijam), granta saņēmējiem ir pienākums nodrošināt Projekta publicitāti, t.sk. Pašvaldības tīmekļvietnē www.gulbene.lv, Gulbenes novada pašvaldības informatīvajā izdevumā “Gulbenes Novada Ziņas”, sociālajos tīklos). Publicitātes rakstus ar attēliem iesūtot uz e-pastu: dome@gulbene.lv.

Gulbenes novada pašvaldības domes priekšsēdētājs					N.Mazūrs

